I dag fik fem personer forlænget deres varetægtsfængsling, alle tiltalt for et skyderi i Vildsund tilbage i august.

I august blev der skudt mod et hus i Vildsund, siden har det været stille i sagen. Men onsdag kom det frem, at fem personer sidder varetægtsfængslet - og onsdag fik de alle forlænget deres varetægtsfængsling med 14 dage i et grundlovsforhør for lukkede døre. Dørene var lukkede, da politiet fortsat efterforsker sagen og ikke er færdige med afhøringer. Skyderiet i august foregik natten mellem d. 21 og 22 - og en nabo fortalte dengang til TV Midtvest, at det var to dage i træk, at der blev skudt mod huset. Skudepisoden i Vildsund er ikke det eneste personerne er sigtet for, de er ligeledes sigtet for et lignende skyde i nærheden af Brovst. I begge skyderier er der brugt en kaliber .44. Med baggrund i skyderierne er de fem sigtet efter paragraf 252, der handler om at have bragt andres liv i fare, det kan give op mod 8 års fængsel. Sigtelsen lød derudover på 13 andre forhold, herunder blandt andet besiddelse af mere end 200gram kokain.